X: «Zik akken ad iruḥ yiwen ɣer ssuq amek i ixeddmen i yisardyan-nsen? Xeddmen-asen tisebbaḍin n lkettan akken ad yeffeɣ s tuffra, ur yesqarwiḥ ara akken ur as-d-sellen ara medden, a-t-an iruḥ ad d-yeqḍu, yerna ɣef lefjer akken ur t-id-ttwalin ara. D lɛib ad iruḥ yiwen ɣer ssuq, axaṭar nesɛa tibḥirin, nettawi-d iɛeqqayen n yibawen, nettawi-d taqlalact, lbaṭaṭa, isaɣwan n ticcert n tmurt, isaɣwan n lebṣel n tmurt, lkeṣbar n tmurt, kulci n tmurt, ma d win ixuṣṣen ur yesɛi ara ad d-yaɣ d lbiɛ mi akken tebɣuḍ txedmeḍ ssuq kan yella yella, lḥasul yemma am Ɣnima n tjaɛlit ɛni tettaɣ-d kullec-is n tmurt».